CELEX: 62021CN0392
Language: el
Date: 2021-06-24 00:00:00
Title: Υπόθεση C-392/21: Αίτηση προδικαστικής αποφάσεως την οποία υπέβαλε το Curtea de Apel Cluj (Ρουμανία) στις 24 Ιουνίου 2021 — TJ κατά Inspectoratul General pentru Imigrări

27.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 391/8
            
         
      Αίτηση προδικαστικής αποφάσεως την οποία υπέβαλε το Curtea de Apel Cluj (Ρουμανία) στις 24 Ιουνίου 2021 — TJ κατά Inspectoratul General pentru Imigrări
      (Υπόθεση C-392/21)
      (2021/C 391/13)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Cluj
      
         Διάδικοι στην υπόθεση της κύριας δίκης
      
      
         Εκκαλών και πρωτοδίκως προσφεύγων: TJ
      
         Εφεσίβλητη και πρωτοδίκως καθής: Inspectoratul General pentru Imigrări
      
         Προδικαστικά ερωτήματα
      
      
                  1)
               
               
                  Έχει η έκφραση «ειδικά γυαλιά» του άρθρου 9 της οδηγίας 90/270/ΕΟΚ του Συμβουλίου, της 29ης Μαΐου 1990, σχετικά με τις ελάχιστες προδιαγραφές ασφάλειας και υγείας κατά την εργασία σε εξοπλισμό με οθόνη οπτικής απεικόνισης (1), την έννοια ότι δεν περιλαμβάνει τα γυαλιά οράσεως;
               
            
                  2)
               
               
                  Έχει η έκφραση «ειδικά γυαλιά» του άρθρου 9 της οδηγίας 90/270/ΕΟΚ του Συμβουλίου την έννοια ότι αφορά μόνον γυαλιά που χρησιμοποιούνται αποκλειστικά στον χώρο εργασίας/κατά την εκτέλεση των υπηρεσιακών καθηκόντων;
               
            
                  3)
               
               
                  Αφορά η υποχρέωση παροχής ειδικών γυαλιών, η οποία προβλέπεται στο άρθρο 9 της οδηγίας 90/270/ΕΟΚ του Συμβουλίου, αποκλειστικά την αγορά των γυαλιών από τον εργοδότη ή μπορεί να ερμηνευθεί διασταλτικά, ήτοι ως περιλαμβάνουσα και την περίπτωση κατά την οποία ο εργοδότης αναλαμβάνει τις αναγκαίες δαπάνες στις οποίες υποβλήθηκε ο εργαζόμενος προκειμένου να προμηθευθεί τα γυαλιά;
               
            
                  4)
               
               
                  Συνάδει προς το άρθρο 9 της οδηγίας 90/270/ΕΟΚ του Συμβουλίου η κάλυψη των δαπανών αυτών από τον εργοδότη υπό τη μορφή γενικής μισθολογικής αύξησης, η οποία καταβάλλεται επί μόνιμης βάσεως ως «αύξηση λόγω επίπονων συνθηκών εργασίας»;
               
            
         (1)  ΕΕ 1990, L 156, σ. 14.